cyanic-selkie/wikianc huggingface dataset:
Արքետիպերը գովազդում
Նկարագրություն
Կոլեկտիվ անգիտակցականը ներառում է մեր նախնիների ամբողջ պատմությունը, կյանքը, որը չի գիտակցվում և հենց այդ չգիտակցված նյութն էլ մարդու հոգեկանում պահպանվել է կոլեկտիվ կերպարների միջոցով։ Կոլեկտիվ կերպարներն այլ կերպ կարող ենք կոչել արքետիպեր, որոնք ոչ լրացված ու ոչ ամբողջական ձևեր են, և որոնք անհատապես չեն ապրվել ։ Արքետիպերը ընդհանուր են բոլոր մշակույթների համար։ Սակայն պետք է տարբերել ունիվերսալ մշակութային արքետիպեր և էթնոմշակութային արքետիպեր: Արքետիպ-արքետիպային կերպար-նշան համակարգը գործում է որպես արքետիպային մոդելացման ապրանքանիշի կերպարի հիմք։ Այս մեթոդը նպաստում է մարդու հոգեկանի հասկացմանը որպես կոլեկտիվ անգիտակցականի էլեմենտ։ Կոլեկտիվ անգիտակցականը և նրա կառուցվածքային էլեմենտները` արքետիպերը արտահայտվում են երազներում, առասպելներում և լեգենդներում արքետիպային սիմվոլների միջոցով, որը ծառայում է ապրանքանիշի կերպարի ձևավորման կենտրոնական էլեմենտ։ Արքետիպային սիմվոլի օգտագործումը որպես ապրանքանիշի կերպար ներառում է ներշնչանքի էֆեկտ, որը նվազեցնում է գովազդային ինֆորմացիայի ընկալման քննադատական մակարդակը։ Հոգեկանի ավելի խորը շերտերը ներթափանցելու համար, հեղինակը գովազդային հաղորդագրությունը դուրս է բերում այս կամ այն արքետիպի էներգետիկ ներուժը, որը գործում է ինքնուրույն՝ իջեցնելով սպառողի այս կամ այն ապրանքի ընտրությունը։ Ապրանքանիշի կերպարի արքետիպային մոդելացումը թույլ է տալիս հասնել էմոցիոնալ կապի ապրանքանիշի և արքետիպային սիմվոլի միջև։ Գովազդատուի խնդիրն է ձևավորել էմոցիոնալ կապ ապրանքի և արքետիպային սիմվոլի միջև, որի շուրջ պատկերվում է ապրանքանիշի կերպարը։ Շնորհիվ արքետիպային կերպարի էներգետիկայի, նման էմոցիոնալ կապը թույլ է տալիս ապրանքին ձեռք բերել արժեք սպառողների աչքերում։
Արքետիպերի կիրառումը գովազդում
Անալիտիկ հոգեբան Յունգի շնորհիվ մենք կարող ենք ստեղծել բավականին սահմանված, կոնկրետ սխեմա ավելի արդյունավետ կերպարների և սյուժեների, որը կարող է օգտագործվել գովազդում։ Շատ հաճախ մաքսիմալ արդյունավետ ներգործում է սպառողների վրա ամենապրիմիտիվ գովազդները` օգտագործելով ստանդարտ լուծումներ և կերպարներ։ Այդ էֆեկտը առաջանում է, որովհետև նրանում օգտագործվում է այս կամ այն արքետիպային կերպարը, որն առաջացնում է անմիջական արձագանք յուրաքանչյուր մարդու հոգեկանում, քանի որ այն հանդիսանում է մեր անգիտակցականի խորքից դուրս բերող։ Արքետիպի օգտագործումը գովազդում հնարավորություն է տալիս ոչ միայն կանխագուշակել հուզական արձագանքը, այլ նաև ղեկավարել այն։ Ամերիկացի գիտնականեր Լանգի և Բազիլիի հետազոտությունները ապացուցեցին, որ բարդ մեդիահաղորդագրությունները պարունակում են կառուցվածքային ազդանշաններ, որոնք ընդունակ են առաջացնել արձագանք ուղղված ամբողջական լսարանին։ Եվ այսպես, ուղեղը օգտագործում է արքետիպներ թեթևացնելու համար ինֆորմացիայի և նրա արագ պատասխանի գործընթացը։ Գովազդային հաղորդագրությունը կառուցված է հեքիաթային սյուժեի վրա, որը հեշտ ընկալվում է լսարանի կողմից, քանի որ անգիտակից դիտողների մոտ արդեն գոյություն ունի այդպիսի ընկալման ալգորիթմի պատրաստի տեղեկություն։ Արքետիպերի օգտագործումը թույլ է տալիս նախագծել պահանջող լսարանի անհրաժեշտ էմոցիոնալ արձագանքը և, հետևաբար, թեթևացնել գովազդի ընկալման գործընթացը, ինչպես նաև ապրանքի հանդեպ դրական կարծիքի ձևավորմանը։ Համապատասխան արքետիպի կամ արքետիպային սյուժեի ընտրությունը կոնկրետ գովազդային նախագծի համար պայմանավորում է առաջին հերթին առաջընթացող ապրանքի յուրահատկությամբ և ընդհանուր լսարանի առանձնահատկություններով, որի համար այն նախատեսվում է։ Գովազդվող ապրանքի և ընտրված արքետիպերի միջև եղած կապը պարտադիր չէ, որ լինի ուղիղ ու անմիջական, և կապված է լինում ապրանքի արտաքին ձևի և ատրիբուտային հատկանիշների հետ։ Ավելի մեծ նշանակություն են ունենում արժեքավոր էմոցիոնալ նախընտրանքները և անգիտակից պահանջողների դիրքորոշումները։
Ծանոթագրություններ
Կատեգորիա:Գովազդ Կատեգորիա:Արխետիպներ
Բյուզանսի (Էնայի գավառ)
Համայնքի INSEE կոդ՝ 02138։
Տնտեսություն
2010 թվականի տվյալներով աշխատունակ տարիքի 131 մարդկանցից (15-64 տարեկան) 105-ը տնտեսապես ակտիվ էին, 26-ը՝ ոչ ակտիվ (ակտիվության ցուցանիշը՝ 80,2%, 1999 թվականին եղել է 76,7 %)։ 105 աշխատունակ բնակիչներից 89-ը աշխատում էին (47 տղամարդ և 42 կին), անաշխատանք էին 16-ը։ 26 անգործունակ մարդկանցից 4-ը աշակերտներ կամ ուսանողներ էին, 10-ը թոշակառու, 12-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր Կատեգորիա:Էնա դեպարտամենտի կանտոններ
Նիքս (այլ կիրառումներ)
Նիքս, կարող է վերաբերել՝
Խաչ (հեռուստասերիալ)
Խաչ հարավկորեական դորամա (հեռուստասերիալ), որը նկարահանվել է 2018 թվականին։ Գլխավոր դերերը մարմնավորել  են` Գո Կյուն Պյոն, Չո Ջե Հյունը և Ջեոն Սո Մինը։ Այն հեռարձակվել է 2018 թվականի հունվարի 29-ից մինչև մարտի 20-ը tvN հեռուստաալիքով  յուրաքանչյուր երկուշաբթի և երեքշաբթի օրերին, ժամը 21:30-ին (KST)    ։
Սյուժե
Տաղանդավոր մի երիտասարդ մարդու պատմություն, ով իր հոր մահվան վրեժը լուծելու համար դառնում է բժիշկ, այն ցանկությամբ, որպեսզի պատժի մարդասպանին։
Արտաքին հղումներ
Կատեգորիա:Հարավկորեական հեռուստասերիալներ Կատեգորիա:Կորեերեն հեռուստասերիալներ
Հելմուտ Նյուտոն
Հելմուտ Նյուտոն (Helmut Newton, հոկտեմբերի 31, 1920, Բեռլինում), գերմանացի լուսանկարիչ։
Կենսագրություն
Ծնվել է հրեական ընտանիքում։ Լուսանկարչությամբ սկսել է հետաքրքրվել 12 տարեկանից, երբ ունեցավ իր առաջին լուսանկարչական սարքը։ 1936 թվականին սկսել է աշխատել գերմանացի լուսանկարիչ Յվայի մոտ։
1940 թվականին նա գնաց Ավստրալիա։ 1948 թվականին ամուսնացավ դերասան և լուսանկարիչ Ջուն Բրաունի հետ։
1961 թվականին Նյուտոնը սկսում է համագործակցել ֆրանսիական Vogue ամսագրի հետ, և դարձավ ամենա կարևորագույն լուսանկարիչներից։ Sex sells («սեքսը օգնում է վաճառել») լուսանկարչի հաջողության գաղտնիքը։
Ռուսաստանում աշխատել է մոդել՝ Օլգա Ռոդինովաի հետ։
Մահը
2004 թվականի հունվարի 23-ին 83 տարեկանում, 13։13 նա մահացավ ավտովթարից, Cedars Sinai Medical Center-ում։
Ծանոթագրություններ
Կատեգորիա:Գերմանացի լուսանկարիչներ Կատեգորիա:Ավտոճանապարհային վթարներից զոհվածներ
Նյովիկ (այլ կիրառումներ)
Նյովիկ, կարող է վերաբերել՝
Օլիվեր Սայքս
Օլիվեր Սայքս (Oliver Sykes, ), մետալկոր երգիչ։ Բացի երգիչ լինելուց նաև մոդելավորող է։ Նա երգում է Bring Me The Horizon խմբում։ Օլիվերը համարվում է աշխարհի ամենադաջվածքներով մարդկանցից։ Քանի որ ունի ավելի քան 70 դաջվածք։ Երգել սկսել է 2004 թվականից։ Կարողանում է նվագել բաս-կիթառի վրա։
Նյու Հեմփշիր (այլ կիրառումներ)
Նյու Հեմփշիր, կարող է վերաբերել՝
Գյալինդաշի
Գյալինդաշի, լեռնագագաթ Ադրբեջանի Նախիջևանի ԻՀ Օրդուբադի շրջանում, Վանանդի ձախ կողմում։ Գագաթին գտնվում է մի հարսնանման քար, որից առաջացել է Գյալինդաշի անունը («Հարսնաքար»)։ Ըստ ավանդության, իբր հարսը գլուխը լվանալու պահին՝ կեսրայրը ներս է մտել և նա ամոթից քար է կտրել ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Ադրբեջանի լեռնագագաթներ Կատեգորիա:Նախիջևանի լեռներ Կատեգորիա:Օրդուբադի շրջան
Նիկե Սամոթրակյան
Նիկե Սամոթրակյան, Նիկե աստվածուհու մարմարե հին հունական քանդակ (մ. թ. ա. 2-րդ դար), որ հայտնաբերվել է հունական Սամոթրակի կղզում` կաբիրաների սրբավայրում։ Քանդակը 1863 թվականին հայտնաբերել է ֆրանսիացի հյուպատոս, հնագետ Շառլ Շամպուազոն։ Նույն թվականին էլ այն ուղարկվել է Ֆրանսիա։
Ստեղծման ժամանակաշրջան
Քանդակագործը Պիթոկրիտն է` հունական Լինդոս կղզուց։ Քանդակը հայտնաբերողները կարծել են, որ այն կանգնեցվել է մ. թ. ա. 295-289 թվականների միջակայքում մակեդոնացի զորավար Դեմետրիոս I Պոլիորկետի` մ. թ. ա. 306 թվականին Սալամինի ճակատամարտում տարած հաղթանակի պատվին։ Սամոթրակիի հնագիտական թանգարանը այժմ էլ այդ տեսակետն է պաշտպանում ։ Կերամիկայի մնացորդների ուսումնասիրությունը վկայում է այն մասին, որ պատվանդանը ստեղծվել է մ. թ. ա. 200 թվականին, չնայած որոշ ուսումնասիրողներ ընդունում են մ. թ. ա. 250 կամ 180 թվականը ։ Մեկ այլ եսակետի համաձայն էլ արձանը ստեղծվել է մ. թ. ա. 200-190 թվականները ։ Քանդակը պատկերված է մակեդոնական դրամների վրա, իսկ Սամոթրակի կղզին մեծ դեր է խաղացել հելլենիստական Մակեդոնիայի շրջանում։ Առավել հավանական է, որ քանդակը նվիրված է Կոս կղզու ճակատամարտին (մ. թ. ա. 263), երբ իրար են բախվել Մակեդոնիայի արքա Անտիգոն II Գոնատի և Պտղոմեոս II-ի զորքերը (հաղթել է առաջինը)։ Կա նաև տեսակետ, որ արձանը կանգնեցվել է Ամորգոսի ճակատամարտի պատվին (մ. թ. ա. 322) :
Նկարագրություն
Քանդակը ստեղծվել է հաղթանակի աստվածուհի Նիկեի պատվին ծովային ճակատամարտից հետո։ Այն տեղադրել են ծովի վրա կախված ժայռին, իսկ պատվանդանը ներկայացրել է ռազմանավ։ Ամենակարող Նիկեն` քամուց ծածանվող զգեստով, պատկերված է առաջ նետվելու դիրքով։ Նուրբ, բարակ շղարշից երևում է աստվածուհու ուժեղ ու ձիգ մարմնի հրաշալի կազմվածքը։ Նրա հաստատուն քայլը և արծվային թևերի հպարտ բացվածքը առաջացնում են հաղթանակի բերկրանքի զգացում ։
Ներկայումս Նիկեի քանդակը գտնվում է Լուվրում Ma 2369 համարի ներքո։
Քանդակը պատրաստված է մարմարից, նավը` գորշ լարթիական մարմարից (Հռոդոս)։ Աջ թևը վերկանգնված է գիպսից։ Քանդակը զուրկ է թևերից ու գլխից։ Հետագա պեղումների ընթացքում հայտնաբերվել են քանդակի այլ մասեր. 1950 թվականին հնագետների խումբը` Կառլ Լեմանի գլխավորությամբ, հայտնաբերել է աջ ձեռքը, որ հայտնվել էր մեծ քարի տակ` քանդակի հայտնաբերման տեղից ոչ հեռու։
Ժամանակակից կրկնօրինակներ և հիշատակումներ
Կան քանդակի բազում կրկնօրինակներ ամբողջ աշխարհում։ Դրանցից մեկը կանգնեցված է Լաս Վեգասում` «Կեսարի պալատ» (Caesars Palace) խաղատան առջև։ Ֆուտբոլի աշխարհի առաջին առաջնության մրցանակը ձևավորված է եղել քանդակի տեսքով։
Արձանը Ֆրենկ Լլոյդ Ռայթի սիրելի գործն է եղել, այդ պատճառով էլ նա շատ է օգտագործել դրա կրկնօրինակները իր տարբեր նախագծերում։
Քանդակի ամենամեծ կրկնօրինակը գտնվում է Փենսիլվանիա նահանգում` բարձունքին գտնվող ռազմական զբոսայգում։ Փենսիլվանացի քանդակագործ Սամուել Մուրեյի հեղինակած 28 ոտնաչափ ունեցող քանդակը (1911) կրում է Նյու Յորքում գտնվող Նիկեի մեկ այլ քանդակի ազդեցությունը, որի հեղինակն է ամերիկացի քանդակագործ Աուգուստուս Սենտ-Գաուդենսը։
Շվեդ հեղինակ Գունար Էկելյոֆը Նիկեին դարձրել է «Սամոթրակիի հաղթանակը» բանաստեղծության հերոսը, որտեղ աստվածուհին, տարածելով թևերը, ազատության կոչ է անում` նացիզմի դեմ պայքարելով ։
Քանդակի` ճիշտ նույն չափերով կրկնօրինակը կա Օհայո նահանգում` համալսարանական գրադարանի առաջ ։ Նույն չափերով մեկ այլ կրկնօրինակ պահվում է Նյու Յորք նահանգի Սիրակուզա համալսարանի մոտ։ Մեծությամբ երկրորդ կրկնօրինակը գտնվում է Փենսիլվանիա նահանգի Փիթսբուրգ քաղաքում. այն ունի 10 ոտնաչափ (3 մ) բարձրություն։
Ֆեեռ
Ֆեեռ (Feuillères), համայնք Ֆրանսիայի Պիկարդիա մարզի Սոմ գավառում :
Բնակչությունը 2014 թվականի դրությամբ կազմում է 146 մարդ, բնակչության խտությունը` 24.79 մարդ/կմ²: Բնակավայրը զբաղեցնում է 5.89 կմ² տարածք:
Աշխարհագրություն
Գտնվում է Փարիզ քաղաքից 130 կմ հյուսիս, Ամյեն քաղաքից 40 կմ արևելք:
Տնտեսություն
2010 թվականին ուներ 88 աշխատունակ (15-64 տարեկան) բնակիչ, որոնցից ակտիվ էին 73-ը, իսկ ոչ ակտիվները` 15: Ակտիվության ցուցանիշը կազմում է 83,0 %: 73 աշխատունակ մարդկանցից աշխատել է 69 անձ (35 տղամարդ և 34 կին): Գործազուրկ են եղել 4 անձ (1 տղամարդ և 3 կին): 15 անաշխատունակներից 0-ը եղել են աշակերտներ կամ ուսանողներ, 12-ը` թոշակառուներ, իսկ 3-ը չեն աշխատել տարբեր պատճառներով :
Ծանոթագրություններ
Կատեգորիա:Ֆրանսիայի բնակավայրեր
Օլիֆներ
Օլիֆներ (հուն՝ άλειφα- քսուք, յուղ, ճարպ), բուսական յուղերի հիմքով թաղանթ առաջացնող նյութեր։ Դեղինից մինչև բալի գույնի թափանցիկ հեղուկներ են։ Պարունակում են նաև սիկատիվներ։ Լավ թրջում են մետաղները, փայտը, գործվածքները։ Լրիվ չորացման տևողությունը սենյակային պայմաններում մինչև 24 ժամ է։ Չորանում է՝ առաջացնելով բարակ առաձգական շերտ, որը չի լուծվում ջրում և օրգանակաան լուծիչներում։ Օլիֆները ստացվում են բուսական յուղերի մասնակի պոլիմերմամբ՝ 270-280 °C-ում, կամ 140-160 °C-ում (օդի ներփչմամբ)։ Ստացված զանգվածին ավելացվում է սիկատիվ և լուծիչ (ցնդող)։ Տարբերում են բնական, խտությունը՝ 930-945 կգ/մ3, կոմբինացված և կիսաբնական օլիֆներ։ Օլիֆներ են պատրաստում նաև ճարպային ալկիդային խեժերից (խեժերի 50%-անոց լուծույթ ուայտ սպիրտում)։ Այս տիպի օլիֆները առաջացնում են ավելի կայուն և երկարադիմացկուն թաղանթներ, քան յուղայինները։ Օլիֆները օգտագործվում են յուղաներկեր ստանալու և մինչև անհրաժեշտ մածուցիկությունը դրանք նոսրացնելու, ինչպես նաև ներկելուց առաջ փայտանյութերը տոգորելու համար։
Կատեգորիա:Շինարարական նյութեր Կատեգորիա:Յուղեր
Ուիլյամ Հենրի Մարգեթսոն
Ուիլյամ Հենրի Մարգեթսոն (William Henry Margetson, ), անգլիացի նկարիչ ու պատկերազարդող, որը հատկապես հայտնի է կանացի գեղագիտական դիմանկարներով։
Կյանք և աշխատանք
Ծնվել է Լոնդոնում, կրթություն ստացել Դալիչի քոլեջում, այնուհետև Արվեստների թագավորական քոլեջում ու Գեղարվեստի թագավորական ակադեմիայում։ 1885 թվականին առաջին անգամ ցուցադրվել է թագավորական ակադեմիայում, հետագայում նաև բրիտանացի նկարիչների թագավորական ընկերությունում, յուղանկարիչների թագավորական ինստիտուտում ու Գրոսվենոր պատկերասրահում։
Մարգեթսոնը նկարել է յուղաներկով և ջրաներկով ու իր համար անուն ստեղծել ժամանակակից վարսահարդարում ու գլխարկներ կրող գեղեցիկ կանանց դիմանկարներով։ Ստեղծել է նաև կրոնական և այլաբանական թեմաներով աշխատանքներ։ Սկզբում աշխատել է ակադեմիական, Վիկտորյական ոճով, հետագայում օգտագործել պոստիմպրեսիոնիզմին ու պրեռաֆայելիտներին բնորոշ թեթև վրձնահարվածներ՝ հատկապես ոգեշնչվելով Լոուրենս Ալմա-Թադեմայից։ Ամենահաջողված նկարներից է «Ծովն ունի իր մարգարիտները» կտավը, որը նա ցուցադրել է 1897 թվականին Թագավորական ակադեմիայում․ այժմ գտնվում է Ավստրալիայում, Նոր Հարավային Ուելսի պատկերասրահում։
Ալֆրեդ Թեննիսոնի դիմանկարը գտնվում է Լոնդոնի Դիմանկարների ազգային պատկերասրահում։
Աշխատել է նաև որպես գրքեր պատկերազարդող։ Ամուսնացել է նկարչուհի Հելեն Հաթթոնի հետ, որի հետ ծանոթացել է պատկերազարդման նախագծի վրա աշխատելիս։ Սկզբում ապրել ու աշխատել է Լոնդոնում, Հետագայում՝ Բլուբերիում ու Ուոլինգֆորդում։ Մահացել է Օքսֆորդշիրի Ուոլինգֆորդ քաղաքում 1940 թվականին, 78 տարեկան հասակում։
Արտաքին հղումներ
Կատեգորիա:1860 ծնունդներ Կատեգորիա:1940 մահեր Կատեգորիա:Անգլիացի նկարիչներ
Սեբաստիան Մարոքին
Սեբաստիան Մարոքին (Sebastián Marroquín, ի ծնե` Խուան Պաբլո Էսկոբար Հենաո (Juan Pablo Escobar Henao), ), կոլումբիացի ճարտարապետ և գրող, ինչպես նաև Կոլումբիայի նարկոբարոն՝ Պաբլո Էսկոբարի որդին։
Հետագա կյանք
Սկզբում Խուան Էսկոբարը իր մոր և քրոջ՝ Մանուելայի հետ փախան Մոզամբիկ, այնուհետև տուրիստական վիզայով գնացին Արգենտինա, որտեղ վերջնականապես մնացին այնտեղ և դարձան քաղաքացի, այսինքն աքսորվեցին իրենց հայրենի Կոլումբիայից։ Խուան Պաբլոն հեռախոսագրքից ընտրեց «ՍԵբաստիան Մարոքին» անուն ազգանունը և իրեն անվանակոչեց այդ նոր անունով, քանի որ նրան նոր ինքնություն էր անհրաժեշտ, քանի որ նա մտածում էր, որ սև մոգը անիծել էր իր անունը, որին նա հանդիպել էր Մոզամբիկում։ Մանուելան հիմա ապրում է Հյուսիսային Կենտրոնական Կառոլինայում, այլ կերպ ասած աշխատում է որպես տեխնիկական ինժեներ։
Չնայած նա և իր ընտանիքը շարունակում են գումար վաստակել Պաբլո Էսկոբարի անվան տակ (ինչպես օրինակ հագուստներ վաճառելը, հավելյալ եկամուտ ստանալու համար) և երեք անգամ փորձ են կատարել (սակայն անհաջող) ստեղծել ապրանքանիշ, որը կունենար Պաբլո Էսկոբարի անունը, Մարոքինը նախընտրում է կապված չլինել իր հոր հետ, ինչը նաև կապ ունի և հիշատակում է իր նախկին անունը, ինչպես նաև նա իրեն առանձնացնում է Մեդելինյան քարտելից և Կոլումբիայում թմրանյութերի անօրինական առևտրից։ Մարոքինը ավարտել է քոլեջը և ունի ճարտարապետի մասնագիտություն։ Այժմ նա իր կնոջ և որդու հետ ապրում է Պալերմո Սոհոյում, Բուենոս Այրես և աշխատում է, որպես ճարտարապետ։ Այդ օրերից ի վեր նա հանդիպել է իր հոր թշնամիներից ընդամնը մի քանիսին։ (Տես՝ «Հորս մեղքերը», 2009 թվականի փաստավավերագրական ֆիլմում)։
Մարոքինը ընդամենը երկու անգամ է վերադարձել Կոլումբիա՝ այցելելու իր հոր գերեզմանին և մասնակցելու փաստավավերագրական ֆիլմի պրեմիերային։ Նրան ևս մեկ անգամ թույլ չտվեցին մտնել Ասիենդա Նապոլես՝ Էսկոբարի տարածք, որը 20 քառակուսի կիլոմետր է (7,7 քմ) և գտնվում է Մեդելին քաղաքից 180 կիլոմետր հեռավորության վրա (110 մղոն դեպի արևելք), ինչը բռնագրավել է Կոլումբիայի կառավարությունը Էսկոբարի մահից հետո, և այժմ այն ղեկավարում է Պուերտո Տրիունֆոնի ինքնավար շրջանը, որպես Էսկոբարի հանցագործությունների հանրային պուրակ, ճամբար և թանգարան ։
Հորս մեղքերը
«Հորս մեղքերը» (2009 թվական), արգենտինական փաստավավերագրական ֆիլմ է, որը նկարահանվել է շուրջ 5 տարի, հետևելով Մարոքինին, երբ նա ներողություն խնդրեց այն զոհերի որդիներից, որոնց իր հայրը՝ նարկոբարոն եղած ժամանակ, հրամայել էր սպանել՝ Կոլումբիայում մեկ տասնամյակի ընթացքում կատարված ահաբեկչությունների ընթացքում" ։ Ֆիլմը նպաստեց այն բանին, որ նրանք հաշտվեցին և վերցավ այն թշնամանքը, որ կար նրանց մեջ։
Պաբլո Էսկոբար․ հայրս
Օգտագործելով իր իրական անունը՝ Խուան Պաբլո Էսկոբար, Մարոքինը գրեց «Պաբլո Էսկոբար․ Հայրս»(2014) գիրքը  ։ Հագուստով զբաղվելը այլևս շահութաբեր չէր։ Մարոքինը հայտարարեց, որ իր բիզնեսից ստացված շահույթը, որպես բարեգործություն կգնա իր հոր կողմից տուժածներին և Կոլումբիային։
Անժխտելի փաստեր
Netflix-ում եղած դեպքից հետո, Մարոքինը ասել է․ «Բացի անուններից ոչինչ չի փոխվել։ Այժմ թմրանյութերի շրջանառությունն ու կոռուպցիան ավելի շատ են» ։
Ծանոթագրություններ
Կատեգորիա:Կոլումբիացի գրողներ Կատեգորիա:Ճարտարապետներ Կատեգորիա:Արգենտինացի ճարտարապետներ Կատեգորիա:Իսպանալեզու գրողներ Կատեգորիա:Կեղծանուններ
Վասսան
Վասսան (Vassens), համայնք Ֆրանսիայի Պիկարդիա երկրամասի Էնայի գավառում։ Բնակավայրի փոստային ինդեքսը՝ 02290:
Բնակչություն
Ըստ 2010 թվականի մարդահամարի տվյալների, համայնքի բնակչությունը կազմում է 172 մարդ։
Տնտեսություն
2010 թվականի տվյալներով 104 աշխատունակ տարիքի մարդկանցից (15-64 տարեկան) 66-ը տնտեսապես ակտիվ են, 38-ը անգործունակ (ակտիվության ցուցանիշը՝ 63,5 %, 1999 թվականին եղել է՝ 65,8 %)։ 38 աշխատունակ բնակիչներից 12-ը աշխատում էին (49 տղամարդ և 41 կին), անաշխատանք էին 7-ը (4 տղամարդ և 3 կին)։ 27 անգործունակ մարդկանցից 10-ը աշակերտներ կամ ուսանողներ են, 6-ը թոշակառու, 8-ը անաշխատունակ էին այլ պատճառներով ։
Ծանոթագրություններ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր Կատեգորիա:Էնա դեպարտամենտի կանտոններ
Զիսնո
Զիսնո, լեռ Հայկական լեռնաշխարհում, Պոնտական լեռնահամակարգում, Բաբերդ քաղաքից մոտ 60 կմ հյուսիս ։
Ծանոթագրություններ
Կատեգորիա:Բայբուրթի մարզի լեռներ
Վարժեն Բոնիտա (Մինաս Ժերայս)
Վարժեն Բոնիտա (Vargem Bonita), համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս նահանգի արևմտյան մարզում։ Մտնում է Պիումիի գավառի կազմի մեջ։ Բնակչությունը կազմում է 2134 մարդ՝ 2006 թվականի տվյալներով։ Գրավում է 409,116 կմ2 տարածք։ Բնակչության խտությունը կազմում է՝ 5,2 մարդ/կմ2։
Պատմություն
Քաղաքը հիմնադրվել է 1953 թվականի դեկտեմբերի 12-ին։
Դերենիկ Աբրահամյան (Ատոմ)
Ատոմ (իսկական անունը՝ Դերենիկ Գարիկի Աբրահամյան), (1968, Գառնի - 1990, Նուբարաշեն, թաղված է Գառնիում), Արցախյան շարժման մասնակից։
Կենսագրություն
Դերենիկ (Ատոմ) Գարիկի Աբրահամյանը ծնվել է 1968 թվականի հունվարի 5-ին, Կոտայքի մարզի Գառնի գյուղում։ 1975 թվականին հաճախել է Գառնիի միջնակարգ դպրոց։ 1983 թվականին տեղափոխվել է Երևանի թիվ 145 դպրոց, որը հարվածային առաջադիմությամբ ավարտել է 1985 թվականին։ 1985 թվականին դպրոցն ավարտելուց հետո ընդունվել է Երևանի ժողտնտեսության ինստիտուտի ֆինանսահաշվային ֆակուլտետի «Վարկ» բաժինը։ 1986-1988 թվականներին ծառայել է խորհրդային բանակում՝ Կիրովաբադի շրջանի զորամասերից մեկում։ 1988 թվականից մասնակցել է Արցախյան շարժմանը, եղել է դասադուլների, միտինգների ու տարբեր այլ միջոցառումների կազմակերպիչն ու ակտիվ մասնակիցը։ 1989 թվականին մի խումբ համախոհների հետ կազմավորել է «Նժդեհ» կամավորականների ջոկատը։ 1990 թվականին մի խումբ ընկերների հետ բավականին մեծ քանակությամբ զենք է հավաքել և պահեստավորել, որը հետագայում ուղարկել են Արցախ։ 1990 թվականին «Նժդեհ» ջոկատի տղաների հետ շինջոկատի անվան տակ քողարկված մեկնել է Արցախ՝ Հադրութի շրջան, որտեղ մասնակցել է մարտերի և կազմակերպչական բազմաթիվ միջոցառումների։ Զոհվել է 1990 թվականի մայիսի 27-ին Նուբարաշենում՝ խորհրդային զինվորի 2 կրակոցներից։ Հետմահու պարգևատրվել է «Արիության համար» և «Հայրենիքին մատուցած ծառայությունների համար» մեդալներով և բազմաթիվպատվոգրերով։ Դերենիկ Աբրահամյանի պատվին Գառնի գյուղի դպրոցն անվանակոչվել է Ատոմի անվան, իսկ ՀՊՏՀ ֆինանսական ֆակուլտետում տեղադրվել է նրա հուշաքարը։
Գրականություն
«Մարտական հաշվարկ», էջ 6-28
Կատեգորիա:1968 ծնունդներ Կատեգորիա:Արցախյան շարժման մասնակիցներ Կատեգորիա:ՀՊՏՀ զոհված ուսանող-ազատամարտիկներ Կատեգորիա:Հայ ազատամարտիկներ
Ֆեկեռ ան Վիմե
Ֆեկեռ ան Վիմե (Feuquières-en-Vimeu), համայնք Ֆրանսիայի Պիկարդիա մարզի Սոմ գավառում :
Բնակչությունը 2006 թվականի դրությամբ կազմում է 2498 մարդ, բնակչության խտությունը` 312.64 մարդ/կմ²: Բնակավայրը զբաղեցնում է 7.99 կմ² տարածք:
Աշխարհագրություն
Գտնվում է Փարիզ քաղաքից 145 կմ հյուսիս, Ամյեն քաղաքից 55 կմ արևմուտք:
Տնտեսություն
2010 թվականին ուներ 1602 աշխատունակ (15-64 տարեկան) բնակիչ, որոնցից ակտիվ էին 1152-ը, իսկ ոչ ակտիվները` 450: Ակտիվության ցուցանիշը կազմում է 71,9 %: 1152 աշխատունակ մարդկանցից աշխատել է 987 անձ (532 տղամարդ և 455 կին): Գործազուրկ են եղել 165 անձ (82 տղամարդ և 83 կին): 450 անաշխատունակներից 107-ը եղել են աշակերտներ կամ ուսանողներ, 189-ը` թոշակառուներ, իսկ 154-ը չեն աշխատել տարբեր պատճառներով :
Ծանոթագրություններ
Կատեգորիա:Ֆրանսիայի բնակավայրեր
Տիրոջ Համբարձման եկեղեցի (Եկատերինբուրգ)
Տիրոջ Համբարձման եկեղեցի (Церковь Вознесения Господня, Համբարձման եկեղեցի), Սվերդլովսկի մարզի Եկատերինբուրգ քաղաքի հնագույն ուղղափառ եկեղեցիներից մեկը։
Պատմություն
Եկեղեցին կառուցվել է 1770 թվականի մայիսին, օծվել նույն թվականի սեպտեմբերի 19-ին։ Սկզբում դա շատ փոքր փայտե կառույց էր։ 1789 թվականին եկեղեցու շենքը ոչ պիտանի էր դարձել և ծխականները որոշեցին կառուցել երկհարկանի քարե եկեղեցի։ Ներքևի հարկը նվիրված էր Սուրբ Աստվածածնին, երկրորդ հարկը` Տիրոջ Համբարձման պատվին ։
19-րդ դարում եկեղեցին բազմիցս վերակառուցվել և ընդարձակվել է։ 1834 թվականին քահանաներն ու ծխականները որոշեցին եկեղեցուն կից հարավային կողմից կառուցել երկու մատուռ և ևս երկուսը հյուսիսային կողմից և նոր շքամուտք։ 20-րդ հարյուրամյակի սկզբին, արդեն լայնածավալ եկեղեցին ուներ 6 մատուռ, Վոզնեսենսկի, Սուրբ Աստվածածնի Ծննդյան, Բլագովեշչենսկի, սուրբ Միտրոֆանի և Եղիա մարգարեի անվան, Սուրբ Աստվածամոր Կազանյան սրբապատկերի պատվին։ Ներքևի հարկը հատկացվել էր արական մեկդասարանյա եկեղեցական ծխական դպրոցին։  1926 թվականին եկեղեցին փակվեց, հետագայում այնտեղ տեղակայվեցին, նախ դպրոց, ապա` պատմական հեղափոխական թանգարան։ 1991 թվականի փետրվարի 15-ին, եկեղեցում Տեառնընդառաջի տոնի կապակցությամբ երկար տարիներ անց իրականացվեց առաջին պատարագը։   2011 թվականի աշնանից մինչև 2014 թվականի հոկտեմբերը եկեղեցու վանահայրը եղել է վարդապետ Պիմենը (Ադարչենկոն)։ 2014 թվականի հոկտեմբերի 18-ին կիրակնօրյա երեկոյան եկեղեցական պատարագի ժամանակ  Եկատերինբուրգ քաղաքի վանական օկրուգի գործակալ , քահանա Նիկոլայ Տարանտինը եկեղեցու ծխական համայնքին ներկայացրեց նոր  ավագ քահանա Ալեքսի Կուլբերգին։
Հուսեյն Կամիլ
Կենսագրություն
Հուսեյն Կամիլը խեդիվ Իսմայիլ փաշայի որդին էր, ով ղեկավարել է Եգիպտոսը 1863-1879 թվականներին։ Հուսեյն Կամիլը Եգիպտոսի սուլթան է նշանակվել 1914 թվականի դեկտեմբերի 19-ին, այն բանից հետո, երբ 1914 թվականի նոյեմեբերի 5-ին, Առաջին համաշխարհային պատերազմի սկզբում բրիտանական զորքերը սպանեցին նրա եղբորորդի խեդիվ Աբաս Խիլմիին։ Վերածնված Եգիպտական սուլթանությունը համարվում էր Բրիտանիայի թշնամին։
Հուսեյն Կամիլի մահից հետո նրա միակ ողջ մնացած որդի արքայազն Կամալ-ուդ-դին Հուսեյնը հրաժարվում է երկրի գլխավոր պաշտոնը ստանձնելուց և սուլթանության գլուխ է անցնում Հուսեյն Կամիլի եղբայրը` Ահմեդ Ֆուադը ։
Ընտանիք և երեխաներ
Հուսեյն Կամիլը ամուսնացած է եղել 2 անգամ։ Առաջինը` 1873 թվականի հունվար ամսին արքայազն Ահմեդ Ռիֆատ փաշայի մեծ աղջկա` ուլ-Այն-Հայաթ Խանում Էֆենդիի հետ։ Նրանց երեխաներն են`
Երկրորդը` 1887 թվականի մարտ ամսին ադմիրալ Հասան Թուրխան-фաշայի աղջկա` Մալեկ Թուրխան Խանում Էֆենդիի հետ։ Նրանց երեխաներն են`
Արտաքին հղումներ
Կատեգորիա:Առաջին համաշխարհային պատերազմի մասնակիցներ Կատեգորիա:Ռազմական գործիչներ Կատեգորիա:Փաշաներ Կատեգորիա:Մուհամմադ Ալիի արքայատոհմ Կատեգորիա:Օսմանյան կայսրության ֆելդմարշալներ Կատեգորիա:Բաղնիքի շքանշանի Մեծ Խաչի ասպետներ
Լուր (ժանր)
Լուրի տեսակներ
Լուրը լինում է երկու տեսակի՝ փափուկ և չոր ։
Փափուկ լուր
Փափուկ լուր է կոչվում այն լուրը, որն ընդգրկում է կատարված իրադարձության մանրամասներն ու դետալները։
Չոր լուր
Չոր կամ կոշտ լուր է կոչվում այն լուրը, որի խոսքը միայն կատարված փաստի կամ նորության մասին է։
Ծանր լուր
Այն տեղեկատվությունն է, որտեղ կարևորը հրատապության և օպերատիվության տարրն է։ Ծանր լուրերը կոչվում են նաև հիմնական լուրեր։ Հիմնական լուրը (basic news) կարճ, հետաքրքիր և պարզ հաշվետվությունն է կատարվածի մասին։ Այն պարունակում է այն բոլոր հարցերի պատասխանները, որոնք տալիս է հոդվածի համար փաստեր հավաքող թղթակիցը՝ ո՞վ, ե՞րբ, որտե՞ղ, ինչո՞ւ, ինչպե՞ս։
Թեթև լուր
Այստեղ կարևոր է նորույթի մարդկային հետաքրքրության, գրավչության տարրերը։ Դրանք ավելի շատ նկարագրում են ոչ թե իրադարձությունը, այլ իրավիճակը կամ գործընթացը։ Օպերատիվության գործոնը «թեթև» լուրերում այնքան կարևոր չէ, որքան «ծանր» լուրերում։
Շրջված բուրգ
Առավել արժեք և կարևորություն ներկայացնող լուրը մատուցելու նպատակով հիմնականում դիմում են «շրջված բուրգի» սկզբունքին,երբ սկսում են առավել նշանակալից փաստից (բուրգի հիմքից), իսկ մնացած փաստերը շարադրում են ըստ կարևորության և հետաքրքրության նվազման։ Նյութի սկիզբը, որով հաղորդում են դրա էությունը կոչվում է լիդ, այսինքն, նախնական, կամ, եթե բառացի թարգմանենք անգլերեն «lead» բառը, առաջատար պարբերություն։
Ծանոթագրություններ
Կատեգորիա:Ժանրեր Կատեգորիա:Լրագիրների կատեգորիաներ Կատեգորիա:Էպիկական սեռի ժանրեր Կատեգորիա:Հեռուստատեսային տերմինաբանություն Կատեգորիա:Կապ
Ջիվան Միրզոյան
Ջիվան Միրզոյան, հայ քանդակագործ, նկարիչ։
Կենսագրություն
1984 թվականին Միրզոյանը մասնակցել է Կալինին քաղաքում գտնվող Երեխաների պալատի շենքի վերանորոգման աշխատանքներին, 1986-1987 թվականներին՝ Կույբիշև քաղաքի Սպորտի պալատի շենքի վերնամասի վերանորոգման աշխատանքներին։ 1992 թվականին Միրզոյանի ձևավորմամբ կառուցվել է «Ֆաբրիկա Սվետլանայի» կավապատ լողավազանը։
2000 թվականին Միրզոյանը տեղափոխվում է Վալենսիա։ Նույն թվականին՝ որպես որպես քանդակագործ-ռեստավրատոր, մասնակցում է քաղաքի գերեզմանատան վերականգնողական աշխատանքներին։ 2001 թվականին մասնակցում է Սեգորբեի եկեղեցու վերականգնողական, այնուհետև՝ Ալիկանտեի ֆայաներից մեկի տոնակատարության նախապատրաստողական աշխատանքներին։ 2004-2005 թվականներին Միրզոյանը մասնակցել է Վալենսիայի «Action Park Multimedia»-ում իրականացվող աշխատանքներին։ 2006 թվականին Միրզոյանը ներգրավվում է Արարատ Հայկական Միության շարքերը, մասնակցում միության կազմակերպչական աշխատանքներին։
2010 թվականին Իսպանիայի Վալենսիա քաղաքի Միսլատա բնակավայրի Garden of Sendra այգում տեղադրվել է Հայոց ցեղասպանության զոհերի հիշատակին նվիրված Միրզոյանի կերտած խաչքարը։
Միրզոյանի ստեղծագործություններից գտնվում են Հայաստանի ազգային պատկերասրահում, Սանկտ Պետերբուրգի ուսումնական կենտրոններում, «Սուսերամարտիկը» քանդակը գտնվում է Սոչիի Արվեստի Թանգարանում, Գրիգորի Զորոբայի կիսանդրին՝ Երևանում, Սանկտ Պետերբուրգի Զինված Ուժերի թանգարանում է պահպանվում Երկրորդ Համաշխարհային պատերազմի մասնակից կապիտան Մ. Մ. Կազանսկու կիսանդրին։ 1990-1991 թվականներին Միրզոյանի ստեղծած կտավները զարդարում են Սանկտ Պետերբուրգի համալսարանի պատերը։ Սանկտ Պետերբուրգի մանկական դպրոցի և մշակույթի տանն են գտնվում գրող Ալեքսանդր Բլոկի և տիեզիրագնաց Յուրի Գագարինի կիսանդրիները ։
Ծանոթագրություններ
Կատեգորիա:Հայ քանդակագործներ Կատեգորիա:Հայ նկարիչներ
Վասսոն
Վասսոն (Vassogne), համայնք Ֆրանսիայի Պիկարդիա երկրամասի Էնայի գավառում։ Բնակավայրի փոստային ինդեքսը՝ 02160:
Բնակչություն
Ըստ 2010 թվականի մարդահամարի տվյալների, համայնքի բնակչությունը կազմում է 66 մարդ։
Տնտեսություն
2010 թվականի տվյալներով աշխատունակ տարիքի 41 մարդկանցից (15-64 տարեկան) 29-ը տնտեսապես ակտիվ են, 12-ը՝ ոչ ակտիվ (ակտիվության ցուցանիշը՝ 70,7 %, 1999 թվականին եղել է 63,3 %)։ 29 աշխատունակ բնակիչներից 25-ը աշխատում էին (17 տղամարդ և 8 կին), անաշխատանք էին 7-ը (4 տղամարդ և 3 կին)։ 12 անգործունակ մարդկանցից 3-ը աշակերտներ կամ ուսանողներ էին, 1-ը թոշակառու, 5-ը անաշխատունակ էին այլ պատճառներով ։
Ծանոթագրություններ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր Կատեգորիա:Էնա դեպարտամենտի կանտոններ
Հայոց ցեղասպանության հուշարձան (Միսլատա, Վալենսիա)
Հայոց ցեղասպանության հուշարձան, խաչքար Իսպանիայի Վալենսիա քաղաքի Միսլատա բնակավայրի Garden of Sendra այգում։
Պատմություն
Խաչքարը նվիրված է Հայոց ցեղասպանության զոհերի հիշատակին։ Տեղադրվել է 2010 թվականին։ Իսպանիայում Հայոց ցեղասպանության զոհերին նվիրված երկրորդ հուշակոթողն է, առաջին հուշակոթողը 2009-ին Հայկական խաչքարը` Բարսելոնայում է։ Խաչքարն ունի 3 մետր բարձրություն ։
Օրերս Բարսելոնայում տեղի ունեցավ Հայաստանի եւ Կատալոնիայի բարեկամությունը խորհրդանշող եւ ցեղասպանության զոհերի հիշատակին նվիրված խաչքարի տեղադրումը, որի նախաձեռնողը Հայաստանի Բարեկամության միության նախագահ Դավիթ Համբարձումյանն է։ Այս գործին ակտիվ մասնակցություն են ունեցել Միության 18 անդամները եւ տեղի մի խումբ հայեր։ Մոտ 2 ու կես տարի պահանջվեց այդ գործն իրականացնելու համար։ Այս գործում սատարել են Կատալոնիայի խորհրդարանում ներկայացված 12 կուսակցությունները եւ խորհրդարանի պատգամավորները, ՅՈՒՆԵՍԿՕ-ի տեղի գրասենյակը (Amics de la UNESCO de Barcelona), Բարսելոնայի Արքեպիսկոպոսարանը, որոնց աջակցությամբ Բարսելոնայի քաղաքապետարանի կողմից տրվեց քարի տեղադրման թույլտվությունը եւ տրամադրվեց տարածքը։ Խաչքարը գտնվում է Բարսելոնայի Montjuic թաղամասում` Թագավորական պալատի եւ Օլիմպիադայի թանգարանի հարեւանությամբ։ Խաչքարը պատրաստվել է Հայաստանում, այնուհետեւ տեղափոխվել Բարսելոնա։ Քաղաքապետարանի կողմից խաչքարի տեղադրման եւ տարածքի բարեկարգման աշխատանքների համար քաղաքապետարանը հատկացրել է մոտ 11 հազար եվրո։ Խաչքարի բացմանը ներկա էին ՀՀ-ից ժամանած պատվիրակությունը եւ Կատալոնիայի Կառավարության անդամները։ Խաչքարի բացման օրը քարի տեղադրման աշխատանքներին մեծագույն ներդրում եւ աջակցություն ցուցաբերած անձինք պարգեւատրվել են Ազատամարտի Վետերանների Միության եւ Հայաստանի Բարեկամության Միության կողմից շնորհակալագրերով։ Այս խաչքարի տեղադրմանը առանձնապես մեծ աջակցություն են ցուցաբերել Կատալոնիայի խորհրդարանի պատգամավոր, «Դեմոկրատական Միություն» կուսակցության անդամ Մարիա Ռոսա Ֆորտունին, Խուան Խոսե Սանմարտին Խիլը եւ Անտոնի Վիվես Տոմասը։
Ծանոթագրություններ
Կատեգորիա:Իսպանիայի հուշարձաններ Կատեգորիա:Հայոց ցեղասպանության հուշարձաններ
Շահաբ-3
«Շահաբ-3» (, բառացիորեն Մետեոր-3), իրանական միջին հեռավորության բալիստիկ հրթիռ։ Մշակված է հյուսիսկորեական «Նոդոն» բալիստիկ հրթիռի հենքի վրա ։
Պատմություն
Իրանի հանդեպ պատժամիջոցների կիրառումից հետո, 1988 թվականին երկիրը սկսեց ինքնուրույն ստեղծել զենք այդ թվում հրթիռներ։
1998 թվականի հուլիսի 23-ին Իրանը առաջին անգամ փորձարկեց Շահաբ-3 հրթիռը, թռիչքը տևել է 100 վայրկյան։
2000 թվականի հուլիսի 15-ին եղավ հրթիռի առաջին հաջող փորձարկումը 850 կմ հեռավորության վրա, որից հետո Իրանի կառավարությունը հայտարարեց 2001 թվականից այս ՄՀԲՀ-ների սերյական արտադրության մասին։
2003 թվականի սեպտեմբերի 22-ին հրթիռները որպես ինքնագնաց գործարկման կայանք ներկայացվել են զորահանդեսին։
2004 թվականի օգոստոսի 11-ին տեղեկություն ստացվեց, որ մշակվել է նոր գլխային մաս, կոնուսաձևի փոխարեն, դա հնարավորություն էր տալիս ավելացնել մարտագլխիկի արագությունը։
Ծանոթագրություններ
Կատեգորիա:Բալիստիկ հրթիռներ Կատեգորիա:Ռազմական տեխնիկա
Պալաու (Սարդինիա)
Հղումներ
Կատեգորիա:1959 հիմնադրված պետություններ և տարածքներ Կատեգորիա:1959 թվականին հիմնադրված բնակավայրեր
Բյուիր
Բյուիր  (Buire), համայնք Ֆրանսիայում, Պիկարդիա մարզի Էնա գավառում։ Մտնում է Իրսոն համայնքի կազմի մեջ։ Հանդիսանում է Վերվեն շրջանի օկրուգը։
Համայնքի INSEE կոդ՝ 02134։
Բնակչություն
Համայնքի բնակչությունը 2010 թվականին կազմում էր 884 մարդ։
Տնտեսություն
2010 թվականի տվյալներով 533 աշխատունակ տարիքի մարդկանցից (15-64 տարեկան) 351-ը տնտեսապես ակտիվ էին, 182-ը անգործունակ (Ակտիվության ցուցանիշը — 65,9 %, 1999 թվականին եղել է՝ 67.1 %)։ 351 աշխատունակ բնակիչներից 305-ը աշխատում էին (178 տղամարդ և 127 կին), անաշխատանք էին 46-ը։ 182 անգործունակ մարդկանցից 51-ը աշակերտներ կամ ուսանողներ են, 56-ը թոշակառու, 75-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր Կատեգորիա:Էնա դեպարտամենտի կանտոններ
Ինդոնեզիայի Օլիմպիական կոմիտե
Ինդոնեզիայի Օլիմպիական կոմիտե (ինդոն․՝ Komite Olimpiade Indonesia), Ինդոնեզիաի ազգային օլիմպիական կոմիտե։ Հիմնադրվել է 1946 թվականին։ Դարձել է ՄՕԿ-ի անդամ 1952 թվականին ։ Գրասենյակը գտնվում է Ջակարտայում։ Հանդիսնաում է ՄՕԿ-ի մի քանի այլ օլիմպիական կազմակերպությունների անդամ։
Իսպանիայի նախագահ
Իսպանիայի նախագահ (Presidente de la República), Իսպանիայի երկրորդ հանրապետության (1931-1939) ժամանակ երկրի ղեկավարի տիտղոս։ Սահմանելով նախագահի լիազորությունները` հանրապետության սահմանադրության հեղինակները հիմք են ընդունել այն ժամանակ դեռևս գոյություն ունեցող Վայմարյան հանրապետության օրինակը` փորձելով ընդհանուր եզրեր գտնել ամերիկյան ու ֆրանսիական նախագահական համակարգերի միջև ։
Բացի Երկրորդ հանրապետությունից` Իսպանիայում նախագահներ են եղել անցման ժամանակահատվածում (թագուհի Իզաբելա II-ի հրաժարականից մինչև Ամադեյ I-ի թագավորումը), ինչպես նաև Իսպանիայի առաջին հանրապետության շրջանում։
Իսպաներենում «պրեզիդենտե դել գոբիերնո» (Presidente del Gobierno, բառացի` կառավարության նախագահ) եզրի օգտագործումը գործադիր իշխանության ղեկավարի նշանակությամբ շփոթմունքի տեղիք է տալիս ։ Այսպես` 2001 թվականին ԱՄՆ-ի նախագահ Ջորջ Բուշը Իսպանիայի վարչապետին նախագահ է անվանել, այն դեպքում երբ Իսպանիայում 1975 թվականից ի վեր պետության գլուխ է համարվում թագավորը։ Համանման սխալ 2003 թվականին թույլ է տվել Ջեբ Բուշը, ով այդ ժամանակ զբաղեցնում էր Ֆլորիդայի նահանգապետի պաշտոնը ։
Պատմություն
Իսպանիայի առաջին նախագահը համարվում է Ֆրանսիսկո Սերանոն, ով 1869 թվականի փետրվարի 25-ին դարձել է գործադիր իշխանության ղեկավար (Presidente del Poder ejecutivo): Այդ ժամանակ կառավարության նախագահը գեներալ Ժոան Պրիմ ի Պրատսն էր։ Գործադիր իշխանությունն ու պետությունը Ֆրանսիսկո Սերանոն որպես նախագահ կարճ ժամանակ է գլխավորել։ Նույն 1869 թվականի հունիսի 18-ին նա դարձել է թագավորության ռեգենտ (Regente del Reino):
1873 թվականի փետրվարի 11-ին իսպանական Ամադեյ I արքան, բախվելով սոցիալական ճգնաժամին և Կառլիստական երրորդ պատերազմի սկզբին, գահընկեց է եղել։ Փետրվարի 12-ին Կորտեսը Իսպանիայի նախագահ է հռչակել հանրապետական-դաշնային Էստանիսլաո Ֆիգերասին` նրան կարգելով գործադիր իշխանության ղեկավար և պետության գլուխ։ Մինչև հանրապետության անկումը 1874 թվականի դեկտեմբերի վերջին գործադիր իշխանության ու պետության ղեկավարի պաշտոններում իրար փոխարինել են յոթ մարդ։
1930 թվականին Սան Սեբաստիանի պակտի մասնակիցները, որոնք ներկայացնում էին Իսպանիայի քիչ թե շատ հայտնի կուսակցությունները, Նիսետո Ալկալա Սամորայի գլխավորությամբ ձևավորել են «Հանրապետական հեղափոխական կոմիտե», ինչը պատմաբանների կարծիքով դարձել է «Ալֆոնսո XIII-ի միապետության ընդդիմության կենտրոնական իրադարձությունը» ։ 1931 թվականին արքայի հրաժարականից և Իսպանիան հանրապետություն հռչակելուց հետո կոմիտեն դարձել է Երկրորդ հանրապետության առաջին ժամանակավոր կառավարությունը։ Ապրիլի 14-ից մինչև 1931 թվականի վերջ պետության պաշտոնական գլուխ չի եղել, և ըստ էության այդ բարձր պաշտոնը երկրում զբաղեցրել է կառավարության նախագահը։ 1931 թվականի դեկտեմբերի 11-ին հանրապետության առաջին նախագահի պաշտոնը զբաղեցրել է Ալկալա Սամորան` Հանրապետական հեղափոխական կոմիտեի ղեկավարը` արդյունքում դառնալով հանրապետական առաջին կառավարության ղեկավարը։
Այն բանից հետո, երբ Իսպանիայի քաղաքացիական պատերազմում հաղթեցին նացիոնալիստները գեներալ Ֆրանկոյի գլխավորությամբ, հանրապետականների ղեկավարները փորձեցին պահել հանրապետությունը` ձևավորելով վտարանդի ղեկավար մարմիններ։ 1940-1977 թվականներին եղել է վտարանդի մարմնի ընդամենը չորս նախագահ։ 1977 թվականին նրանցից վերջինը` Խոսե Մալդոնադո Գոնսալեսը, ճանաչել է հետֆրանկոյական Իսպանիայի առաջին ընտրությունների արդյունքները` հայտարարելով Իսպանական հանրապետության վտարանդի մարմինների գործունեության դադարեցման մասին։
Ծանոթագրություններ
Կատեգորիա:Իսպանիայի քաղաքականություն Կատեգորիա:Իսպանիայի պատմություն Կատեգորիա:Իսպանիայի քաղաքական պատմություն
Ջերմունակություն
Ջերմունակություն, ֆիզիկական մեծություն, ցույց է տալիս մարմնի ստացած
ΔQ
անվերջ փոքր ջերմաքանակի հարաբերությունը ջերմաստիճանի
ΔT
համապատասխան աճին ։ Սովորաբար նշանակվում է
C
տառով.
Միավորների միջազգային համակարգում ջերմունակության չափման միավորը Ջ/Կ է։
Տեսակարար ջերմունակություն
Տեսակարար ջերմունակություն է կոչվում նյութի միավոր քանակին վերագրվող ջերմունակությունը։ Նյութի քանակը հնարավոր է չափել կիլոգրամով, մետր- խորանարդով կամ մոլով։ Կախված թե որ քանակական միավորին է վերաբերում ջերմունակությունը, տարբերակում են զանգվածային, ծավալային և մոլային ջերմունակություններ։
Զանգվածային ջերմունակությունը (
С
) սովորաբար կոչվում է պարզապես տեսակարար ջերմունակություն։ Դա այն ջերմաքանակն է, որ անհրաժեշտ է հաղորդել միավոր զանգվածով նյութին՝ միավոր ջերմաստիճանով տաքացնելու համար։ ՄՄ համակարգում չափվում է Ջոուլ-կիլոգրամ-Կելվինով՝ Ջ•կգ−1•Կ−1։
Ծավալային ջերմունակությունը (
С′
) այն ջերմաքանակն է, որ անհրաժեշտ է տալ միավոր ծավալով նյութին՝ միավոր ջերմաստիճանով տաքացնելու համար։ ՄՄՀ-ում օգտագործվում է Ջոուլ-մետր-խորանարդ-Կելվին՝ Ջ•մ−3•Կ−1 չափման միավորը։
Մոլային ջերմունակությունը (
Сμ
Ջերմունակություն տարբեր պրոցեսների և նյութի տարբեր վիճակների դեպքում
Ջերմունակության հասկացությունը որոշվում է ինչպես տարբեր ագրեգատային վիճակներում գտնվող նյութերի (պինդ մարմինների, հեղուկների, գազերի), այնպես էլ՝ մասնիկների և քվազիմասնիկների հավաքածուների համար (մետաղների ֆիզիկայում, օրինակ, խոսում են էլեկտրոնային գազի ջերմունակության մասին)։
Օրինակ, գազերի մոլեկուլային-կինետիկ տեսությունում ցույց է տրվում, որ
i
ազատության աստիճաններով իդեալական գազի մոլային ջերմունակությունը հաստատուն ծավալի դեպքում (մեկ մոլ իդեալական գազի համար) հավասար է
որտեղ R ≈ 8,31 Ջ/(մոլ•Կ)-ն համապիտանի գազային հաստատունն է։
Մի ագրեգատային վիճակից մյուսին անցնելը յուրաքանչյուր նյութի համար ուղեկցվում է ջերմունակության թռիչքային փոփոխությամբ, որը տեղի է ունենում փոխակերպման կոնկրետ ջերմաստիճանային կետում՝ հալման ջերմաստիճանում (անցում պինդ վիճակից հեղուկի), եռման ջերմաստիճանում (անցում հեղուկ վիճակից գազայինի) և համապատասխան հակադարձ փոխակերպումների՝ սառեցման և կոնդենսացիայի դեպքում։
Տեղեկատուներում սովորաբար նյութերի տեսակարար ջերմունակությունները տրվում են հաստատուն ճնշման դեպքում։ Հեղուկ ջրի տեսակարար ջերմունակությունը նորմալ պայմաններում 4200 Ջ/(կգ•Կ) է, սառույցինը՝ 2100 Ջ/(կգ•Կ)։
Ջերմունակության տեսություն
Պինդ մարմնի ջերմունակության մի քանի տեսություններ գոյություն ունեն.
Չփոխազդող մասնիկների համակարգի (օրինակ՝ իդեալական գազի) ջերմունակությունը որոշվում է մասնիկների ազատության աստիճաններով։
Ծանոթագրություններ
Կատեգորիա:Թերմոդինամիկա Կատեգորիա:Վիճակագրական ֆիզիկա Կատեգորիա:Ֆիզիկական մեծություններ Կատեգորիա:Ֆիզիկական հատկություններ
Չեռնոգորիան Առաջին համաշխարհային պատերազմում
Չեռնոգորիան Առաջին համաշխարհային պատերազմում, նախկինում Ավստրո-Հունգարիայի թագավորության մաս կազմող Չեռնոգորիա պետության մասնակցությունը 1914 թվականին բռնկված և 1918 թվականին ավարտված աշխարհամարտին՝ համաշխարհային առաջին պատերազմին։
Չեռնոգորիան ներքաշվել է պատերազմական գործողությունների մեջ 1914 թվականի օգոստոսի 5-ին։ Ավստրո-Հունգարիայի գահաժառանգ Ֆրանց Ֆերդինանդի սպանությունից հետո գերմանամետ ավստրիական կառավարությունը պատերազմ հայտարարեց նորանկախ Սերբիային։ Սերբիայի արևմտյան հարևանը՝ Չեռնոգորիայի թագավորությունը, այդ ժամանակից ի վեր աջակցում էր սերբերին՝ ռազմական օգնություն տրամադրելով ավստրիացի զավթիչների դեմ պայքարում։
Նույն թվականի օգոստոսի 5-ին Չեռնոգորիան պատերազմ հայտարարեց Ավստրո-Հունգարիային՝ պաշտոնապես դառնալով Առաջին համաշխարհային պատերազմի մասնակից։ Պատերազմելով ավստրիացիների դեմ Չեռնոգորիան ինքնաբերաբար հայտնվեց Անտանտի ռազմաքաղաքական դաշինքի կազմում՝ դառնալով Ռուսաստանի, Սերբիայի, Ֆրանսիայի, Մեծ Բրիտանիայի, Հունաստանի և այլ կենտրոնական ուժերի դաշնակիցը պատերազմական գործողությունների թատերաբեմում։
Չեռնոգորիան պատերազմական դաշտում
Պատերազմին մասնակցելու նպատակով Չեռնոգորիայում հավաքագրվեց վեց ռազմական դիվիզիա՝ 45 000-60 000 զինվորով, 100 լեռնային և նույնքան դաշտային թնդանոթներով։ Չեռնոգորական հեծելազորը գլխավորեց երկրի թագավոր Նիկոլա I-ը, իսկ գլխավոր շտաբի հրամանատար նշանակվեց գեներալ Յանկո Վուկոտիչը ։
Պատերազմի սկզբին ավստրիական նավատորմը շրջափակել էր Չեռնոգորիայի ափամերձ շրջանները։ Չեռնոգորիայի և Ավստրո-Հունգարիայի կայսրության միջև պատերազմական գործողությունները սկսվել են 1914 թվականի օգոստոսի 7-ին։ Ըստ չեռնոգորական հրամանատարության ծրագրերի՝ Չեռնոգորիայի ազգային բանակը՝ Ֆրանսիայի նավատորմի աջակցությամբ, պետք է գրավեր Կոտոր քաղաքը, ուր և տեղակայված էր Ավստրո-Հունգարիայի ռազմածովային հիմնական բազան։ Ապա չեռնոգորա-ֆրանսիական միացյալ բանակը պետք է հարձակվեր և ազատագրեր Հերցեգովինան։ Սակայն այս ծրագիրը մնաց թղթի վրա։
Չեռնոգորիայի հրամանատարությունը իր պլանները կապեց Սերբիայի հետ։ Սերբիայի օժանդակությամբ սկզբնական շրջանում Չեռնոգորիայի ազատարար բանակը բավականին մեծ հաջողությունների է հասել։ Նրանք կարողացել են գրավել մի շարք ավստրիահպատակ քաղաքներ, այդ թվում և ռազմավարական կարևոր նշանակություն ունեցող Բուդվա նավահանգիստը։ Չեռնոգորիայի հեծելազորը շուտով ներթափանցում է Բոսնիա Հերցեգովինա և պաշարում Սարաևոն, սակայն շուտով սերբական զորքերը լքում են քաղաքը, իսկ չեռնոգորացիները ի զորու չէին միայնակ դիմակայել ավստրիական թնդանոթների ռազմահրետակոծություններին։ 1914 թվականին Չեռնոգորիայի բանակը սերբականի հետ միասին ետ է մղել Ավստրո-Հունգարիայի կայսրության բոլոր հարձակումները։
1915 թվականի ավստրո-գերմանական հարձակումը չեռնոգորական զորքերին գցեց ծայրահեղ կացության մեջ։ Զորքերի զգալի մասը ստիպված էր նահանջել դեպի երկրի ներքին շրջանները։ Չեռնոգորական բանակի դիվիզիաներից միայն մեկը՝ գեներալ Վուկոտիչի գլխավորությամբ անդրդվելիորեն շարունակեց դիմադրել ավստրո-գերմանական զորքերին՝ չնայած սերբական ուժերի նահանջի։ Հունվարի 14-ին ավստրիացիները գրավում են Ցետինեն՝ թագավորության մայրաքաղաքը։ Չեռնոգորիան ամբողջովին շրջապատված էր հակառակորդի ուժերով։ Հունվարի 19-ին երկրից փախուստի է դիմում նախագահ Նիկոլան և ռազմաքաղաքական այս դժվար պայմաններում Չեռնոգորիան ստիպված է լինում ստորագրել կապիտուլյացիայի պայմանագիր, իսկ չեռնոգորական բանակը զինաթափվեց։ Երկրում հաստատվեց ավստրիացիների օկուպացիոն ռեժիմը, որի արդյունքում Չեռնոգորիան ստիպված եղավ դուրս գալ պատերազմից։ Պաշտոնապես պատերազմն ավարտվեց Չեռնոգորիայի համար։
Սակայն երկրի բնակչության մի ստվար զանգված հրաժարվել է ընդունել օտար տիրապետությունը և շարունակել է ծավալել պարտիզանական գործունեություն։ Շուրջ 10 հազար չեռնոգորացիներ բանտարկվել են Ավստրիայի իշխանությունների կողմից։
1917 թվականին Սերբիայի և հարավսլավական կոմիտեի ներկայացուցիչները Հունաստանի Կորֆու կղզում ստորագրել են հռչակագիր՝ Հարավսլավոնական միասնական պետական համակարգի ստեղծման վերաբերյալ։ Հարավսլավոնական պետությունները՝ Սերբիայի նախաձեռնությամբ, միավորվեցին մեկ պետության մեջ, որը կոչվեց Հարավսլավիա։
Հետպատերազմյան ռազմաքաղաքական իրադրությունը Չեռնոգորիայում
Անտանտի վերստին հզորացման հետևանքով 1918 թվականին Սերբիայի ազգային բանակը ազատագրեց Չեռնոգորիան։ 1918 թվականի դեկտեմբերի 17-ին Չեռնոգորիայի ազգային խորհուրդը հայտարարում է այն մասին, որ երկրում տեղի է ունենում իշխանափոխություն։ Գործող արքայատոհմը լքում է իր դիրքերը։
Սերբերը, խորվաթներն ու սլովենները ստեղծեցին իրենց պետությունը՝ Բալկանյան թերակղզու հյուսիսարևմտյան հատվածում։ Չնայած այս հանգամանքի՝ Նիկոլա թագավորի կողմնակիցները մի քանի տարի շարունակեցին զինված դիմադրությունը։ Նրանց նպատակը անկախությունն էր։
Առաջին համաշխարհային պատերազմի ընթացքում զոհվել է չեռնոգորական բանակի 15,000 զինվոր։ Չեռնոգորական կողմի ընդհանուր կորուստների թիվը կազմում էր 35 հազար մարդ՝ այդ թվում և քաղաքացիական բնակիչներ ։
Գրականություն
Կատեգորիա:Չեռնոգորիան Առաջին համաշխարհային պատերազմում Կատեգորիա:Չեռնոգորիայի պատմություն Կատեգորիա:Առաջին համաշխարհային պատերազմն ըստ երկրի Կատեգորիա:Չեռնոգորիայի պատերազմներ
Քենեթ Կաունդա
Քենեթ Դավիդ Կաունդա, Զամբիայի Հանրապետության պետական և քաղաքական գործիչ։ Մասնագիտությամբ ուսուցիչ։ 1953-1958 թվականներին՝ Աֆրիկյան ազգային կոնգրեսի (ԱԱԿ, որը Հյուսիսային Ռոդեգիայի առաջին քաղաքական կուսակցությունն էր) գլխավոր քարտուղարը։ 1960 թվականին դարձել է Ազգային անկախության միացյալ կուսակցության նախագահ։ 1964 թվականի հունվարին կազմել է Հյուսիսային Ռոդեգիայի առաջին կառավարությունը։ Զամբիայի անկախության հռչակումից (1964 թվականի հոկտեմբեր 24) հետո, մինրև 1991 թվականը եղել է Զամբիայի Հանրապետության նախագահը, կառավարության ղեկավարը և զինված ուժերի գլխավոր հրամանատարը։
Ծանոթագրություններ
Կատեգորիա:Զամբիա Կատեգորիա:Անկախության ակտիվիստներ Կատեգորիա:Զամբիայի քաղաքական գործիչներ
Լևոն Միրիջանյան
Լևոն Վարդանի Միրիջանյան, հայ բանաստեղծ, թարգմանիչ, գրականագետ, ԽՍՀՄ գրողների միության անդամ 1958 թվականից, մշակութային գործիչ։
Կենսագրություն
1950 թվականին ավարտել է Երևանի Խաչատուր Աբովյանի անվան միջնակարգ դպրոցը։
1955 թվականին ավարտել է Երևանի պետական համալսարանի հայոց լեզվի ու գրականության ֆակուլտետը, 1962 թվականին՝ ՀԽՍՀ Գիտությունների ակադեմիայի Մանուկ Աբեղյանի անվան գրականության ինստիտուտի ասպիրանտուրան՝ բնագրագիտության գծով։
Ուսմանը զուգընթաց աշխատել է «Պիոներ կանչ» թերթի (1949-1953), «Գրական թերթի» (1953-1957), «Երևան» թերթի (1957-1959) խմբագրություններում։ 1962-1967 թթ. եղել է Գրականության ինստիտուտի գիտական քարտուղարը, 1967-1975 թթ.` «Հայաստան» հրատարակչության գեղարվեստական գրականության խմբագրության վարիչը։
1991-1996 թթ. հասարակական կարգով եղել է «Վասպուրական» հայրենակցական միության նախագահը։ 1996 թվականին հիմնադրել է Ցեղասպանությունից վերապրածների միությունը։
«Հայաստան-Ուկրաինա» ընկերության նախագահն էր և ակտիվ գործունեություն էր ծավալում հայ-ուկրաինական գրական կապերի զարգացման ուղղությամբ։ Նաև եղել է Հայրենակցական միությունների խորհրդի անդամ և նրա «Բնօրրան» պաշտոնահանդեսի գլխավոր խմբագիրը,ինչպես և «Հայ դպրության» պաշտոնահանդես «Արևագալ» ամսագրի գլխավոր խմբագիրը։
Վախճանվել է 2004 թ. նոյեմբերի 16-ին, Երևանում։
Գործազրկությունն Իսպանիայում
Գործազրկությունն Իսպանիայում ավանդաբար հանդիսանում է երկրի տնտեսության առավել սուր խնդիրներից մեկը։ Չնայած գործազրկության համեմատաբար բարձր մակարդակը կապիտալիստական ուղղվածության տնտեսությունների համար հանդիսանում է թուլություն՝ մշակութա-տնտեսական բնույթի որոշ հանգամանքներ իրավիճակն Իսպանիայում դարձնում են առավել ծայրահեղական նույնիսկ տարածաշրջանի նմանատիպ կապիտալիստական տնտեսությունների կառուցվածքի և մշակույթի հետ (Իտալիա, Պորտուգալիա, Ֆրանսիա)։
Լևոն Միրիջանյան
Բանաստեղծական գրքեր
1969 թ. Կոմիտասի ծննդյան 100-ամյակի առթիվ Բեյրութում Թեքեյան մշակութային միության կազմակերպած համահայկական մրցոյթին Միրիջանյանի «Երգի հովիվը» պոեմն արժանացել է Վահան Թեքեյանի անվան առաջին կարգի մրցանակի։ Պոեմը 1974 թվականին առանձին գրքով լույս է տեսել Բեյրութում (արաբ բանաստեղծ Միշել Սուլեյմանի արաբերեն թարգմանությամբ)։